પંકજ મલ્લિક રવિન્દ્ર સંગીતના પરમ ઉપાસક હતા. એમનાં ચાહકો આજે પણ તેમને તેમજ તેમણે રચેલા ગીતો રસપૂર્વક સાંભળે છે. એમનાં ગૈરફિલ્મી ગીતોમાં ‘ના કર ઈતના પ્યાર પંછી, છોડ મુસાફિર માયાનગર, યાદ આયે કી ના આયે તુમ્હારી, જબ ચાંદ મેરા નિકલા, યે રાતે યે મૌસમ, તેરે મંદિરકા હું દીપક, મેરે હઠીલે શ્યામ, દુનિયાદારી છોડ મનવા’ નોંધપાત્ર છે. મૂળ સંસ્કૃત શ્ર્લોકો, ઋચાઓ સૂક્તો પણ પંકજ મલ્લિકે ઉત્તમ રીતે ગાયેલાં છે. એમનું મહિષાસુરમર્દિની સ્તોત્ર કલકત્તામાં ખૂબ જ વખણાયેલું. 19-2-1978માં તેમનું અવસાન થયું.